92 



Hvid S. {S. dlhum L.) og Bidende S. {8. acre L.) allerede af- 

 bildede i BNF og paa Tavle 607 føjes nu yderligere tre Arter til. 



Strand-Stenurt {8. anglicum Huds.) er en udpræget atlan- 

 tisk Plante (se S. 86), som i Norge findes paa solaabne Klipper i 

 de ydre Kystegne langs Landets Syd- og Vestkyst indtil Trønde- 

 lagen. I Danmark og Island mangler den. Det er en lav, fler- 

 aarig og glat Urt, som danner flade Tuer af faa cm's Højde. I 

 Reglen er de korte og tykke Blade rødligt anløbne. Blomsterne er 

 meget kortstilkede, smukt hvide med en rødlig Midtstribe og i 

 Spidsen rødprikkede. Arten blomstrer i Juli. 



Liden Stenurt (-S*, annuum L.) afviger fra sine Slægtninge 

 ved at være enaarig. Den er opret og i Reglen 5—10 cm høj, 

 glat og med korte, tykke og butte Blade. Blomsterne er gule og 

 ret uanselige. Den blomstrer i Højsommeren og findes i Norge 

 paa Klippebund igennem hele Landet indtil Finmarken; den gaar 

 højt op over Skovgrænsen. Ogsaa i Island er den vidt udbredt, 

 men i Slettelandet Danmark mangler den. 



Klæbrig Stenurt {8. villosum L.) har den for en tykbladet 

 Plante ret sjældne Egenskab, at alle dens vegetative Dele er be- 

 klædte med klæbrige Kirtelhaar. Det er en Fjældplante, som 

 vokser paa vaade, grusede Steder. Den er fleraarig, idet Skud- 

 dene dels er blomstrende, dels alene bladbærende, hvad der ogsaa 

 er Tilfældet med Strand-S. og flere andre Arter (Tavle 269, 270) ; 

 men medens hos disse Arter Forbindelsen mellem de to Slags 

 Skud længe bevares, løsnes hos Klæbrig S. de korte bladbærende 

 Skud (se Fig. 4 til venstre) let fra de blomsterbærende, og disse 

 sidste dør efter Blomstring og Frugtsætning. Paa denne Maade 

 faar det let Udseende af, at Planten er enaarig. 



Blomsterne er som unge næsten hvide (Fig. 6), men bliver 

 med Alderen ret stærkt røde (Fig. 7). 



Planten blomstrer som de andre Arter i Højsommeren og 

 findes i Norge især i Fjældegnene i den vestlige og nordlige Del 

 af Landet. I Island er den meget almindelig i hele Landet, og 

 ogsaa paa Færøerne er den udbredt (i Danmark mangler den). 



Tav. 607. A. Strand-Stenurt (Sedum anglicum Huds.). Fig. 1. Plante 

 i Blomstring og med bladbærende Sideskud. — B. Liden Stenurt (S. annuum h.). 

 Fig. 2. Blomstrende Plante. Fig. 3. Blomst (Vi). — C. Klæbrig Stenurt 

 (S. villosum L.). Fig. 4. To blomstrende Planter. Fig. 5. Blad (Vi). Fig. 6. 

 Ung Blomst (Vi). Fig. 7. Gammel Blomst (Vi). 



